b'\n_START_ARTICLE_\nPlaninski dom pri Krnskih jezerih\n_START_PARAGRAPH_\nPlaninski dom pri Krnskih jezerih (1385m) je planinska postojanka na vzpetini Glava med Dupeljskim jezerom in ov\xc4\x8darijo Duplje v Julijskih Alpah. Zgrajen je bil leta 1984 in pozneje \xc5\xa1e dograjevan. Dom ima gostinski prostor s 75 sede\xc5\xbei in to\xc4\x8dilnim pultom. Preno\xc4\x8di\xc5\xa1\xc4\x8da nudi v 19 sobah s 77 posteljami in na 19 skupnih le\xc5\xbei\xc5\xa1\xc4\x8dih s 93 le\xc5\xbei\xc5\xa1\xc4\x8d. V neposredni bli\xc5\xbeini doma je tudi zimski bivak z 20 le\xc5\xbei\xc5\xa1\xc4\x8di in \xc5\xa1tedilnikom. Upravlja ga PD Nova Gorica in je oskrbovan od za\xc4\x8detka junija do konca septembra.'